Albumet ble godt mottatt av musikkanmeldere verden over. På nettstedet Metacritic har albumet en gjennomsnittlig score på 82 av 100, basert på 20 anmeldelser, noe som indikerer «universell anerkjennelse». Pitchfork-redaktør Dominique Leone beskriver albumet som en «sømløs kombinasjon av digital produksjon, analoge synthesizere og live instrumentering». Aftenpostens musikkanmelder Robert Hoftun Gjestad kaller albumet «en lekker reise» og triller terningkast seks.